Diari Oficial de la Generalitat Valenciana


Sumari del DOGV 4601, del 03-10-2003 (2003/10072)

ORDE de 24 de setembre de 2003, de la Conselleria de Cultura, Educació i Esport, per la qual es convoca concurs públic per a la integració de centres docents de la Comunitat Valenciana en la Xàrcia Europea d'Escoles Promotores de Salut.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4601

Data del DOGV
:   03-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10395


Data del document
:   24-09-2003

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * centre d'ensenyament
    * programa d'actuació
    * salut pública
    * educació cívica

ORDE de 24 de setembre de 2003, de la Conselleria de Cultura, Educació i Esport, per la qual es convoca concurs públic per a la integració de centres docents de la Comunitat Valenciana en la Xàrcia Europea d'Escoles Promotores de Salut. [2003/10372]
  
L'Organització Mundial de la Salut (OMS) definix la salut com un estat de complet benestar físic, mental i social, i no sols com l'absència de malaltia.
  
Es tracta, per tant, d'un concepte positiu, que entén la salut no com l'objectiu, sinó com la font de la riquesa de la vida quotidiana.
  
A més, el concepte de salut com a benestar és un concepte global que transcendix la idea de formes de vida sana.
  
En este context, es produïx el canvi des de la idea de la simple prevenció de la malaltia a la idea de la promoció de la salut com aquell procés que permet a les persones i a la societat incrementar el control sobre la salut i, en conseqüència, millorar-la.
  
La Carta d'Ottawa per a la Promoció de la Salut assenyala com a condicions i prerequisits per a la salut: la pau, l'educació, la vivenda, l'alimentació, la renda, un ecosistema estable, la justícia social i l'equitat.
  
Precisament, com un dels prerequisits per a la promoció de la salut, adquirix una especial importància l'educació per a la salut, que inclou la informació sobre les condicions socials, econòmiques i ambientals que influïxen en ella, i sobre els factors i comportaments de risc, així com sobre l'ús de l'assistència sanitària. Esta educació propicia el desenrotllament d'habilitats personals que afavorisquen la salut individual i comunitària.
  
L'OMS ha desenrotllat diversos projectes per a portar a la pràctica les estratègies de promoció i educació per a la salut. Entre ells, les xàrcies d'escoles promotores de salut, que partixen de les recomanacions de la Conferència sobre la promoció de l'Educació per a la Salut (Estrasburg, 1990).
  
L'escola promotora de salut pretén facilitar l'adopció, per tota la comunitat educativa, de modes de vida sans en un ambient favorable a la salut. Planteja les possibilitats que tenen els centres docents, si es comprometen a això, d'instaurar un entorn físic i psicosocial saludable i segur.
  
La Xàrcia Europea d'Escoles Promotores de Salut (REEPS) és un projecte promogut per l'Oficina Regional Europea de l'OMS, la Comissió de la Unió Europea i el Consell d'Europa.
  
La Conselleria de Cultura, Educació i Esport va impulsar la participació dels centres docents de la Comunitat Valenciana en la primera fase de la REEPS entre els anys 1995 i 1998.
  
Així mateix, va promoure l'adhesió a la REEPS de nous centres durant el curs acadèmic 2002'2003.
  
Finalitzat este període, es considera necessari establir, de mode general, el procés perquè els centres docents de la Comunitat Valenciana puguen integrar-se en la REEPS, en la seua fase d'expansió, coordinada a Espanya pel Ministeri d'Educació, Cultura i Esport.
  
Per tot això,
  
ORDENE
  
Primer. Convocatòria
  
1. Convocar un concurs públic per a la selecció de tretze centres docents públics i privats de la Comunitat Valenciana, que formaran part de la Xàrcia Europea d'Escoles Promotores de Salut des del curs 2003-2004 fins al curs 2005-2006.
  
2. Aprovar les bases per què es regirà esta convocatòria, que figuren en l'annex I d'esta orde.
  
Segon. Centres integrats en la REEPS
  
Publicar la relació de centres que s'han integrat en la REEPS durant el curs acadèmic 2002-2003, que figuren en l'annex II d'esta orde, així com les condicions per a la seua permanència en la Xàrcia, amb independència dels centres que resulten seleccionats en la present convocatòria.
  
DISPOSICIONS FINALS
  
Primera
  
Es delega en la Direcció General d'Ensenyament la facultat de resoldre la convocatòria, se l'autoritza a adoptar les mesures oportunes per al compliment i el desenrotllament d'esta orde i també per a resoldre totes les incidències que es plantegen en la seua interpretació i execució.
  
Segona
  
La Conselleria de Cultura, Educació i Esport es reserva el dret de difondre i publicar els projectes seleccionats, així com els materials didàctics que resulten del seu desenrotllament, durant el temps màxim de tres anys.
  
Tercera
  
Esta orde entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà recórrer pels centres privats potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de presentar-se davant del Tribunal Superior de Justícia de la Comunitat València en el termini de dos mesos a comptar des de l'endemà de la publicació.
  
València, 24 de setembre de 2003
  
El conseller de Cultura, Educació i Esport
  
ESTEBAN GONZÁLEZ PONS
  
ANNEX I
  
Convocatòria per a la integració de centres docents en la REEPS.
  
BASES
  
Primera. Participants
  
Podran participar en esta convocatòria els centres docents públics i privats de la Comunitat Valenciana, que impartisquen educació preescolar o ensenyances escolars.
  
Segona. Forma de participació
  
Els centres que desitgen participar en esta convocatòria per a integrar-se en la REEPS, presentaran un projecte d'innovació sobre educació per a la salut, seguint el guió que figura en l'annex III.
  
El projecte es desenrotllarà des del curs 2003'2004 fins al curs 2005'2006, i formarà part del Projecte Educatiu d'un centre que es compromet a promoure la cultura de la salut.
  
Tercera. Documentació
  
1. Els centres docents ompliran la sol·licitud de participació, el model de la qual figura en l'annex IV.
  
2. A la sol·licitud s'adjuntarà el projecte d'educació per a la salut a què es referix la base segona.
  
Quarta. Presentació i termini
  
1.Les sol·licituds, acompanyades del projecte, es podran presentar en el Registre General de la Conselleria de Cultura, Educació i Esport (av. Campanar, 32; 46209 València), en les Direccions Territorials de Cultura, Educació i Esport, o a través de qualsevol altra de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, segons la redacció donada a esta per la Llei 4/1999, de 13 de gener. Quan es presente en una oficina de Correus, es farà en sobre obert a fi que en la capçalera del primer full del document que es vol enviar, es faça constar, amb claredat, el nom de l'oficina i la data, el lloc i l'hora de l'admissió. Els participants que no presenten directament la sol·licitud en el Registre General de la Conselleria de Cultura, Educació i Esport, el mateix dia o l'endemà, hauran de comunicar el lloc de presentació de la sol·licitud al fax de la Direcció General d'Ensenyament (96/3866174).
  
2. El termini de presentació és de 20 dies hàbils, comptats a partir del dia següent de la publicació d'esta orde en el Diari Oficial de la Generalitat Valenciana.
  
Quinta. Procés de selecció
  
1. Comissió de Selecció
  
La selecció de centres la realitzarà una Comissió que valorarà els projectes i que estarà constituïda per:
  
President: el cap del Servici de Programes d'Innovació Educativa i Suport Escolar.
  
Vocals:
  
El cap de la Secció d'Extensió Educativa
  
Tres directors o directores o assessors o assessores de CEFIRE, un de l'àmbit de cada Direcció Territorial, designats pel director general d'Ensenyament.
  
Un representant de la Direcció General de Salut Pública designat pel seu director general.
  
Tres professionals sociosanitaris, un de cada província, designats pel director general de Salut Pública
  
Un funcionari o funcionària de la Direcció General d'Ensenyament que actuarà com a secretari.
  
2. Criteris de selecció
  
Per a la valoració dels projectes es tindran en compte els següents criteris:
  
a) Experiència prèvia en el desenrotllament d'activitats d'educació per a la salut.
  
b) Presència i promoció de l'educació per a la salut, com a tema transversal del currículum, en el projecte educatiu, projecte curricular i programacions didàctiques.
  
c) Implicació i participació de l'alumnat, del professorat, de l'AMPA, de professionals sociosanitaris i de diverses institucions.
  
d) Plantejament del projecte: objectius, activitats, metodologia, organització, temporalitat i sistema d'avaluació.
  
3. Resolució de la convocatòria.
  
a) La Comissió de Selecció elevarà proposta al director general d'Ensenyament, qui resoldrà la convocatòria per delegació del conseller.
  
b) La resolució de la convocatòria es publicarà en el Diari Oficial de la Generalitat Valenciana.
  
Sexta. Dotació de recursos
  
1. Els centres docents adscrits a la REEPS rebran assessorament per part de la xàrcia dels CEFIRE.
  
2. Al professorat que participe en el desenrotllament del projecte, se li certificaran les hores corresponents de formació permanent, d'acord amb el que disposa l'apartat quinze de l'Orde de 9 de juny de 1994, de la Conselleria d'Educació i Ciència (DOGV 17-08-94), que considera les activitats d'innovació educativa com a modalitat de formació. Per a això, el director o directora del CEFIRE corresponent, a proposta de l'assessor o assessora que intervinga en el projecte, certificarà fins a un màxim de 30 hores per curs al coordinador o coordinadora i fins a un màxim de 20 hores per curs a la resta de participants.
  
3. La Direcció General d'Ensenyament facilitarà als centres que s'integren en la REEPS materials i orientacions didàctiques.
  
4. Els centres docents adscrits a la REEPS podran rebre les ajudes que, en el seu cas, s'establisquen en la Llei de Pressupostos de la Generalitat Valenciana.
  
Sèptima. Compromisos del centre
  
La integració en la REEPS implica els següents compromisos per al centre docent:
  
1. Incloure en el seu Projecte Educatiu, seguint les recomanacions de la Xàrcia Europea d'Escoles Promotores de Salut, els següents objectius:
  
a) Promoure de manera activa l'autoestima de tot l'alumnat, potenciar el seu desenrotllament psicosocial i capacitar-lo perquè puga prendre les seues pròpies decisions.
  
b) Millorar l'entorn físic del centre, per mitjà de l'elaboració, aplicació i avaluació de mesures de salut, seguretat i de gestió.
  
c) Fomentar llaços sòlids entre el centre, la família i la comunitat.
  
d) Establir relacions de col·laboració entre els centres docents de la localitat o zona que impartisquen educació primària i educació secundària, per a elaborar programes coherents d'educació per a la salut.
  
e) Conferir al professorat un paper de referència per a les qüestions relatives a la salut i potenciar el seu paper protagonista en educació per a la salut, facilitant-li la formació adequada en promoció de salut.
  
f) Aprofitar el potencial educatiu dels diferents servicis de salut com a suport a l'educació per a la salut, fomentant la responsabilitat compartida i l'estreta col·laboració entre els servicis educatius i sanitaris.
  
g) Desenrotllar la promoció i l'educació per a la salut com a tema transversal del currículum, que proporcione oportunitats per a aprendre i comprendre, així com per a adquirir hàbits essencials de vida, i que s'adapte a les necessitats tant actuals com futures.
  
2. Fer del seu entorn un lloc de promoció de la salut.
  
3. Participar en les activitats de formació específiques que organitze la Direcció General d'Ensenyament.
  
4. Remetre a la Direcció General d'Ensenyament un informe anual de seguiment del projecte, abans del 15 de juliol de cada any, seguint el guió que figura en l'annex V.
  
5. Elaborar una memòria avaluativa, al finalitzar els tres cursos, seguint el guió que figura en l'annex VI.
  
6. Constituir un equip responsable del projecte, que serà coordinat per un professor o professora designat per la direcció del centre o per la titularitat, en el seu cas, a proposta del claustre. El coordinador o coordinadora impulsarà el desenrotllament del projecte i es responsabilitzarà dels informes anuals de seguiment i de la memòria avaluativa final.
  
CONDICIONS DE PERMANÈNCIA EN LA REEPS:
  
Perquè estos centres, a més d'aquells que resulten seleccionats en la present convocatòria, puguen continuar integrats en la REEPS des del curs acadèmic 2003-2004 fins al 2005-2006, hauran de manifestar el seu desig de continuïtat, per mitjà d'escrit dirigit a la Direcció General d'Ensenyament, abans del 30 d'octubre de 2003.
  
Vista la sol·licitud del centre i valorat l'informe anual de seguiment del projecte que ha sigut presentat pel centre, la Direcció General d'Ensenyament resoldrà la seua permanència en la REEPS durant el període indicat.
  
ANNEX III
  
Convocatòria per a la integració de centres docents en la REEPS
  
GUIÓ PER A L'ELABORACIÓ DEL PROJECTE
  
1. Dades del centre
  
Nom:
  
Codi:
  
Població:
  
Província:
  
Adreça:
  
Telèfon:
  
e-mail:
  
2. Participants
  
Alumnat:
  
Professorat:
  
AMPA:
  
Professionals sociosanitaris:
  
Altres institucions:
  
3. Antecedents del projecte:
  
3.1. Experiència prèvia en el desenrotllament d'activitats d'educació per a la salut.
  
3.2. Presència de la salut en el Projecte Educatiu com a valor a promocionar i com a resposta a l'anàlisi del context sociocultural del centre.
  
3.3. Presència en el Projecte Curricular d'orientacions per a la integració de l'educació per a la salut, com a tema transversal, en les àrees, matèries, assignatures o mòduls.
  
3.4. Organització dels continguts de les àrees, matèries, assignatures o mòduls en la programació didàctica corresponent, tenint en compte el tema transversal de l'educació per a la salut.
  
4. Plantejament del projecte
  
4.1. Objectius que es pretenen com a resposta als problemes de salut detectats en l'entorn del centre, assenyalant les prioritats.
  
4.2. Activitats programades per a desenrotllar per la comunitat educativa, els professionals sociosanitaris i les institucions implicades en el projecte.
  
4.3. Metodologia de treball i tipus d'organització.
  
4.4. Fases de desenrotllament i calendari proposat, tenint en compte els tres cursos en què s'ha de desenrotllar el projecte.
  
4.5. Sistema previst per al seguiment i l'avaluació del projecte.
  
NOTA: Perquè es puga valorar l'apartat 3. Antecedents del projecte, s'haurà d'adjuntar al projecte la fotocòpia certificada de les corresponents pàgines del Projecte Educatiu, del Projecte Curricular i de les Programacions Didàctiques.
  
ANNEX IV
  
ANNEX V
  
Convocatòria per a la integració de centres docents en la REEPS
  
GUIÓ PER A L'ELABORACIÓ DE L'INFORME ANUAL DE SEGUIMENT DEL PROJECTE
  
1. Organització del centre per a desenrotllar el projecte d'educació i promoció de la salut.
  
2. Activitats realitzades d'acord amb la planificació i temporalització inicial.
  
3. Metodologia.
  
4. Recursos materials i humans.
  
5. Avaluació i modificacions necessàries.
  
6. Propostes de formació del professorat per al curs següent.
  
...., ..... de ... de 200 ...
  
El coordinador o la coordinadora del projecte
  
Vist i plau
  
El director o la directora
  
ANNEX VI
  
Convocatòria per a la integració de centres docents en la REEPS.
  
GUIÓ PER A L'ELABORACIÓ DE LA MEMÒRIA FINAL DEL PROJECTE
  
1. Característiques generals i particulars del context en què s'ha desenrotllat el projecte.
  
2. Consecució dels objectius del projecte:
  
2.1. Objectius proposats inicialment.
  
2.2. Objectius aconseguits en finalitzar el projecte.
  
3. Agents que han participat en el projecte: docents, sanitaris, AMPA, Associacions, Institucions, etc.
  
4. Activitats realitzades.
  
5. Canvis realitzats durant el desenrotllament del projecte, respecte a:
  
- Objectius
  
- Continguts
  
- Activitats
  
- Metodologia
  
- Recursos
  
- Avaluació
  
- Altres
  
6. Síntesi del procés d'avaluació utilitzat al llarg del projecte.
  
7. Conclusions: bons resultats del projecte, efectes i perspectives de continuïtat.
  
8. Materials elaborats.
  
...., ..... de ... de 200..
  
El coordinador o la coordinadora del projecte
  
Vist i plau